**Når du skal til møde med en sagsbehandler**

Når du skal til møde med en sagsbehandler eller en anden medarbejder i kommunen, har du ret til at have en bisidder eller en partsrepræsentant med.

**Bisidder**

En bisidder er en person, du vælger. Det kan f.eks. være en ven, et familiemedlem  
eller en repræsentant fra en relevant interesseorganisation.

En bisidder kan vejlede dig, støtte og ledsage dig under behandlingen af din sag  
hos kommunen, og kan deltage i møder med din sagsbehandler.

Bisidderen skal som udgangspunkt lytte til din samtale med sagsbehandleren.   
Efter aftale med dig kan bisidderen deltage i samtalen, men bisidderen kan ikke handle,  
drøfte eller stille spørgsmål på dine vegne. Hvis du ønsker det, kan din bisidder supplere eller hjælpe dig med at samle op på samtalens forløb eller aftaler, som eventuelt indgås.

Selvom du har en bisidder med, er det forsat dig:

* som modtager breve
* der indgås aftaler med
* som modtager mødeindkaldelse
* al skriftligt og mundtlig korrespondance sker med

Du varetager således selv den videre kontakt med sagsbehandleren. Hvis du  
ønsker at din bisidder skal gøre dette, er der tale om partsrepræsentation,  
hvorfor der henvises til afsnittet om ”partsrepræsentant”.

Det er altid positivt at informere din sagsbehandler på forhånd, hvis du medbringer en bisidder.

**Partsrepræsentant**

En partsrepræsentant er en person, du vælger. Det kan være en advokat,  
en konsulent eller en anden person, du har givet fuldmagt til at varetage dine  
interesser.

Partsrepræsentantens opgave er at tale på vegne af dig og varetage dine  
interesser i sagsbehandlingen.

En partsrepræsentant overtager dine rettigheder efter forvaltningsloven.  
Det betyder, at det er partsrepræsentanten, der:

* skal have besked om de enkelte dele af sagsbehandlingen
* skal partshøres i sagen
* uopfordret kan komme med en udtalelse i sagen
* skal have afgørelsen tilsendt
* kan klage over afgørelsen på dine vegne

Din sagsbehandler vil fortælle dig, hvis loven bestemmer, at det er nødvendigt,  
at du deltager personligt.

**Se også ...**